 NA MASHIRIKA Hivi karibuni Chuo Kikuu cha Johannesburg nchini Afrika Kusini, kwa kushirikiana na Chuo Kikuu cha Tiba Asili ya Kichina cha Fujian, vilizindua Kituo cha Tiba Vitobo (Acupuncture) na Jumba la Makumbusho. Mkuu wa Kitivo cha Sayansi ya Afya katika Chuo Kikuu cha Johannesburg, Sehaam Khan alipongeza kufunguliwa kwa Kituo hicho, akisema kitawezesha upatikanaji wa dawa za jadi za Kichina, na kutumika kama rasilimali kwa wanafunzi na jamii kwa ujumla. Tayari chuo hicho mwaka jana kilianzisha Shahada ya Dawa Mbadala, ambayo ni kozi ya miaka minne, na kama sehemu ya mtaala huo, tiba vitobo na tibamaungo zilijumuishwa na kuwatambulisha wanafunzi tiba nyingine za jadi na za asili. Hii ni hatua mpya ya kuelekea kujitegemea kwenye utoaji wa tiba kwa kutumia raslimali zilizopo kwenye kila nchi barani Afrika. Kulingana na shirika la Afya Duniani WHO, afrika huagiza kutoka nje asilimia 80 ya bidhaa zake za dawa kutoka nchi za Ulaya, Marekani na Asia. Hiyo ina maana kuwa bajeti ya Afrika ya kuagiza madawa itaendelea kuongezeka na kufikia zaidi ya dola bilioni 50 za sasa kulingana na WHO. Uwezo wa Afrika kuzalisha dawa zake za kiasili kwa kushirikiana na China China ina historia ya zaidi ya miaka 5,000 ya matumizi ya dawa zake za jadi ambazo zimethibitishwa na wanasayansi kutoka kote duniani kuwa thabiti na zenye uwezo mkubwa wa kukabili magonjwa. Kama hatua za mwanzo kampuni za China za dawa za kiasili zimeanza kufanya suhirikiano na serikali pamoja na mashirika husika ya Afrika kuanza utafiti au uuzaji na utumiaji wa moja kwa moja wa dawa hizo. Nchini Kenya mwaka 2020 kampuni ya Dawa Jiangyin Tianjiang ilifungua tawi lake la kuuza madawa ya kiasili ya kukabili nimonia nchini Kenya. Kampuni hiyo kwa kupitia wakala wa Kenya, XRP Medical Kenya Limited, sasa inauza dawa za kiasili aina ya Healthouself formula 3 na Healthouself formula 5. “Dawa hizi mbili zimesaidia wachina kupambana na janga la SARS na pia COVID-19”, anasema Cui Wenbo Mkurungezi wa XRP Kenya. Zikiwa ni dawa za mitishamba asilimia 100 zinatumiwa kuzuia maambukizo na kuimarisha kinga na matibabu ya aina ya maambukizo makali ya mfumo wa upumuaji. “Dawa hizo zitatumika kuzuia na kuimarisha kinga na matibabu ya aina ya maambukizo makali ya mfumo wa kupumua,” anasema Edgar Ngugi, meneja mkuu, XRP Medical Kenya. Kabla ya ujio wa kampuni hiyo kumekuwa na ushirikiano wa kitaasisi kati ya chuo kikuu cha kilimo na teknolojia na Jomo Kenyatta JKUAT na Chuo cha Sayansi cha China ambazo zilifungua kituo cha utafiti wa dawa za kiasili miongoni mwa tafiti nyingine za kisayansi. Kituo hicho sasa kinatafiti aina mbalimbali ya miti katika misitu ya Kenya na kubaini kisayansi manufaa ya tiba. “Kupitia kwa kituo hiki cha ushirikiano wa utafiti tunalenga kuwa Kenya na Afrika kwa jumla itaweza kujitegemea kwenye uzalishaji wa dawa mbalimbali” , anasema Profesa Robert Guturu ambaye alishisha kituo hicho kwa kushirikiana na mwezake wa chuo cha sayansi cha China Wang Qing Feng. Kwa sasa, zaidi ya miti 210 ya aina mbali mbali yenye manufaa ya kiafya, imepandwa kwenye bustani maalum katika Chuo cha Masai Mara, na yote haya yamewezeshwa kupitia kituo hicho cha utafiti. Uwezo wa China kwenye tiba za jadi unaambatana na utafiti na kukumbatia sayansi. “Wachina wamekuwa na historia ndefu ya karibu miaka 5,000 ya kuweka nyaraka za dawa zao ambazo wamezitumia wa miaka hiyo yote”, Anasema Dkt. Siambi Kikete mhadhiri wa maswala ya tiba katika chuo kikuu cha Kenyatta nchini Kenya. Maendeleo hayo ya Afrika Kusini na nchini Kenya ni ukurasa mpya wa ushirikiano wa sekta ya afya kati ya China na Afrika kuelekea kujitegemea kwa tiba za kiasili. Ikumbukwe kuwa kabla ya ujio wa madawa ya viwandani hasa kutoka nchi za magharibi, nchi za Afrika zilitumia madawa ya miti shamba tu. Na sasa kukiwa na teknolojia mpya za kisayansi na utafiti imekuwa ni haraka zaidi kutambua miti yenye manufaa stahiki ya dawa kwa matumizi ya watu na pia mifugo. CRI You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  